ROMÂNIA                                                                                                                 APROBAT
MUNICIPIUL TIMIŞOARA                                                                                    PRIMAR
DIRECŢIA TEHNICĂ                                                                                         NICOLAE ROBU
SERVICIUL ENERGETIC ŞI MONITORIZAREA SERVICIILOR
DE UTILITĂŢI PUBLICE
COMPARTIMENTUL REABILITARE TERMICĂ CLĂDIRI
Bv. C.D.Loga nr.1
Nr. SC2012-             /

REFERAT
privind aprobarea imobilelor inventariate pe principalele artere ale oraşului Timişoara,  în vederea accesării fondurilor nerambursabile prin Programul Operaţional 
Regional 2007-2013, Axa prioritară 1, Domeniul de intervenţie 1.2 - Sprijinirea investiţiilor în eficienţa energetică a blocurilor de locuinţe

Obiectivul major al Domeniului de intervenţie 1.2 - Sprijinirea investiţiilor în eficienţa energetică a blocurilor de locuinţe, îl reprezintă crearea de locuri de muncă şi promovarea coeziunii sociale, prin sprijinirea îmbunătăţirii eficienţei energetice a blocurilor de locuinţe din România, în conformitate cu obiectivele Strategiei Europa 2020, ceea ce va conduce la rate de ocupare mai mari a forţei de muncă şi consum redus de energie.
Programul Operaţional Regional se adresează celor 8 Regiuni de dezvoltare ale României, stabilite cu respectarea Regulamentului CE nr. 1059/2003 iar municipiul Timişoara, reprezintă unul din polii de creştere reprezentativi ai Regiunii de dezvoltare Vest.
Drept urmare, ca urmare a Comunicatului nr. SC 2012-21737/12.09.2012 al Primarului Municipiului Timişoara, domnul Nicolae Robu, s-a procedat la inventarierea imobilelor de pe următoarele artere principale, în vederea accesării fondurilor nerambursabile prin Programul Operaţional Regional 2007-2013: Calea Aradului, P-ţa Mărăşti - B-dul Take Ionescu, B-dul Simion Bărnuţiu, Calea Torontalului, Calea Sever Bocu, B-dul Liviu Rebreanu, Calea Martirilor, P-ţa Victoriei,B-dul Sudului, Mareşal C-tin Prezan, B-dul 16 Decembrie 1989 – B-dul Iuliu Maniu, Calea Şagului.
Având în vedere faptul că termenul privind deschiderea apelului de proiecte este 15 octombrie 2012, respectiv termenul pentru depunerea cererilor de finanţare este 01 noiembrie 2012, propunem spre aprobare, demararea procedurilor privind întocmirea Documentaţiei de avizare a Lucrărilor de Intervenţie, în vederea completării Cererii de finanţare, în conformitate cu Ghidul solicitantului şi a prevederilor Regulamentului CE nr.1059/2003.
De asemenea, propunem aprobarea listei cu imobilele inventariate pe principalele artere ale municipiului Timişoara, conform Anexei, în vederea accesării fondurilor nerambursabile prin Programul Operaţional Regional 2007-2013, Axa prioritară 1 - Sprijinirea dezvoltării durabile a oraşelor - poli urbani de creştere; Domeniul de intervenţie 1.2 - Sprijinirea investiţiilor în eficienţa energetică a blocurilor de locuinţe.

